da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da it da de da da da da da da da da fr de es es es en da da ca nb da da da da da da da da nb en da da nl da nl da en
Nyt forslag skal lette koordineringen af sikre rejser i EU - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Nyt forslag skal lette koordineringen af sikre rejser i EU
Nyt forslag skal lette koordineringen af sikre rejser i EU
Den 25. november foreslog Europa-Kommissionen at opdatere reglerne om koordinering af sikker og fri bevægelighed i EU, som blev indført som reaktion på covid-19-pandemien. Nogle af de vigtigste opdateringer vedrørende EU’s digitale covidcertifikat er følgende:
Fokus på en “personbaseret tilgang”: Personer, der har et gyldigt digitalt EU-covidcertifikat, bør i princippet ikke underlægges yderligere restriktioner såsom test eller karantæne, uanset hvor i EU de rejser fra. Personer uden et sådant certifikat vil kunne blive mødt med krav om at lade sig teste inden eller efter ankomsten.
Standardperiode for accept af vaccinationscertifikater: For at undgå forskellige og forstyrrende tilgange foreslår Kommissionen en standardacceptperiode på ni måneder for vaccinationscertifikater, der er udstedt efter afslutning af det primære vaccinationsforløb. Det betyder, at medlemslandene ikke bør afvise en rejsendes vaccinationscertifikat, hvis det er udstedt mindre end ni måneder efter, at vedkommende har fået den sidste dosis af den primære vaccination.
Boostervaccinationer: Der findes endnu ingen undersøgelser, der konkret viser, hvor effektivt boosterstik hindrer smitte med covid-19, og det er derfor ikke muligt at fastsætte en acceptperiode for boostervaccinationer. Men ud fra de seneste oplysninger kan det forventes, at beskyttelsen fra boostervaccinationer varer længere end den, der følger af det primære vaccinationsforløb. Kommissionen følger nøje den nye videnskabelige dokumentation på området. Kommissionen kan om nødvendigt på den baggrund foreslå en passende acceptperiode for vaccinationscertifikater, der udstedes efter en boostervaccination.
Kommissionen har desuden foreslået opdaterede regler for rejsende fra lande uden for EU, som giver højest prioritet til vaccinerede rejsende og kræver strenge sikkerhedsforanstaltninger.
EU-landene bør systematisk tillade indrejse af personer, der er vaccineret med vacciner, som er blevet optaget på WHO’s liste over vacciner til anvendelse i nødsituationer, ligesom det allerede gælder for personer, der er vaccineret med EU-godkendte vacciner. Der vil som en grundlæggende sikkerhedsforanstaltning altid blive krævet dokumentation for en negativ PCR-test for alle rejsende, der er blevet vaccineret med en vaccine, som er godkendt af WHO, men ikke af Det Europæiske Lægemiddelagentur. Det samme gælder for rejsende, der er kommet sig efter covid-19. Med de opdaterede regler indføres der desuden en acceptperiode på 9 måneder for vaccinationscertifikater, der er udstedt efter det primære vaccinationsforløb. Endelig betyder reglerne, at EU-landene også bør acceptere vaccinationscertifikater udstedt efter en ekstra boostervaccination.
Derudover bør de acceptere vaccinations- og restitutionscertifikater, der anses for at svare til EU’s digitale covidcertifikat.
Kommissionens forslag vil nu blive drøftet af medlemslandene, som skal vedtage den endelige udformning af henstillingerne. Kommissionen foreslår, at de nye regler skal gælde fra den 10. januar 2022.
Tidligere artikel48 svenskere fik job i Danmark efter dansk-svensk jobmesse i Hyllie
Næste artikelSverige indfører nye restriktioner fra 23. december – kun siddende gæster er tilladt på natklubber og restauranter
RELATEREDE ARTIKLERMERE FRA FORFATTEREN
Længe ventet universaloplader til mobile enheder bliver en realitet i 2024
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...